Hušćanska cyrkej

Hušćanska cyrkej (Měrćinowa cyrkej) je ewangelsko-lutherska cyrkej w Husce w Budyskim wokrjesu. Wona słuži Hušćanskej ewangelskej wosadźe w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej. Hač do 20. lětstotka je so tu tež serbsce prědowało.

Husčanski kěrchow, mjez druhim z narownym pomnikom Michała Rostoka, nadeńdźe so kusk zdalene wot cyrkwje zady Ewangelskeho šulskeho kompleksa na tamnym boku Hłowneje dróhi. Před cyrkwju steji pomnik za padnjenych Prěnjeje swětoweje wójny bjez serbskeho napisma.

Ewangelska cyrkej w Husce steji jako kulturny pomnik pod škitom.

 Stawizny 
Hušćanska cyrkej je so hižo wokoło lěta 1400 prěni raz naspomniła. Stary twar je so w lěće 1873 wottorhał a přez dźensniši narunał.

Cyrkwine byrgle z 23 registrami pochadźeja ze znateho Budyskeho zawoda Eule a buchu w lěće 1874 do noweje cyrkwje zatwarjene. Wone so 1899, 1926 a 1968/69 přetwarichu.Orgeldatenbank Sachsen: Gaußig 

 Wosada 
Do wulkeje Hušćanskeje wosady słušeja wjeski Běłe Noslicy, Brězynka, Cokow, Demjany, Drječin, Družkecy, Hnašecy, Holca, Hunćericy, Kočica, Kosarnja, Mała Huska, Nowa Wjes, Nowe Demjany, Słónkecy a Warnoćicy.

 Fararjo 
 doba  mjeno  ródna wjes  žiwjenske daty  přispomnjenki 1684–1686  Abraham Frencel  Kózło  1656–1740  po tym w Schönauwje 1686–1690  Jan Ast (Johann Ast)  Wojerecy  1655–1733  po tym při Michałskej cyrkwi 1690–1706  Johann Richter  Čorny Chołmc  1651–1706  do toho w Smělnej 1706–1743  Matthäus Reinisch  Dołhaćicy  1671–1743   1744–1780  Handrij Nowak (Andreas Noack)  Drječin  1706–1780   1780–1810  Bohuchwał Česćiměr Nowak (Gottlob Ehrenfried Noack)  Huska  1745–1810  wot 1779 substitut swojeho nana 1811–1816  Pětr Kral (Peter Krahl)  Prěčecy  1783–1816  wot 1810 substitut 1817–1842  Jan Domašk (Johann Domaschke)  Wulke Zdźary  1790–1841   1842–1870  Jan Ernst Mróz (Ernst Mros)  Wjelećin  1795–1872  do toho w Malešecach 1870–1884  Karl Awgust Jekela (Karl August Jäckel)  Budyšin  1814–1887  do toho w Hornim Wujězdźe 1885–1890  Handrij Měto (Andreas Miethe)  Wysoka  1855–1891   1891–1926  Jan Jurij Handrik (Johann Georg Handrick)  Kubšicy  1860–1946  do toho w Minakale, 1926 emeritowany 1928–1949  Harald Niedner    1893–1966  do toho w Böhlitz-Ehrenbergu, po tym w Drježdźanach 1951–1971  Jan Paler (Johann Pahler)  Tři Žony  1911–1999  posledni serbskorěčny farar; 1971 emeritowany 1972–1978  Heinz Bauer      po tym w Smječkecach 1979–2017  Gerd Frey    * 1953   2018–  Thomas Schädlich  Hainichen  * 1981  

 Wobrazy 

 Literatura 


 Nóžki 

 Wotkazaj 

 Wopisanje Hušćanskeje wosady w Statistice Łužiskich Serbow Arnošta Muki (digitalizat)

Kategorija:Dobruša-Huska
Kategorija:Ewangelsko-lutherski cyrkwinski twar
Kategorija:Cyrkwinske twarjenje w Budyskim wokrjesu
Kategorija:Kulturny pomnik w Budyskim wokrjesu